**Küsitluskava kogukonnale**

Härgla lubjakivimaardla uuringuruumis ja sellest 1 km raadiuses paiknevate ajaloolis-kultuuriliste väärtuste selgitamiseks

Intervjuudest kohalike elanikega selgub:

\* piirkonna inimeste **suhe** uuringuala ja sellest 1 km raadiuses asuva maastikuga,

\* neile teadaolev **kohapärimus** sellest alast,

\* nende **seisukohad** planeeritava lubjakivikarjääri suhtes.

Vastatud kirjalikult.

Nimi: Alvar Jõekaar

Sünniaeg: 1973

Talu: Massu

Päritolu:

Mis ajast koha peal elanud: Mõningate pausidega suurema osa oma elust elanud Juuru vallas (Järlepa küla, Pirgu küla)

Kas lubab oma isikuandmeid ja vastuseid uuringu aruandes avaldada: luban.

Vajadusel täpsem andmete kasutuspiirang:

**I**

1) Kirjeldage palun, mis sellel alal olemas on. (Selgub, mis inimese jaoks on märkimisväärne.)

Liigirikas mets ja rohumaad.

2) Mis sellel alal on teile tähtis ja väärtuslik? Miks?

Mitmekülgne maastik ja loodus, tööstusmüra puudumine.

3) Millised teie pere ja külarahva tegevused on sellel alal olulised? Miks?

Peamiselt korilus ja lemmikloomadega jalutamine. Ise olen sellel alal tegelenud liigirikkuse kaardistamisega (seni olen muu hulgas leidnud ja riiklikus andmebaasis registreerinud üle 20 erineva kaitsealuse liigi)

4) Millised on sellel alal kohanimed? Kust need on kuuldud? Kes neid kasutab? Kuidas nimed on tekkinud?

Mina nimetan seda Härgla metsaks.

5) Millistest paikadest sellel alal kõneldakse mõnda *legendi*, vana rahvajuttu?

Olen kuulnud, et metsas olevat põlistammedega looduslikku rohumaad on kutsutud Võluaasaks. Täpsemat sisu ei tea.

6) Kas keegi on sellel alal kogenud, näinud, kuulnud midagi erilist, kummalist? Kus? Mida täpsemalt?

Niisuguse väikese ala kohta esineb siin väga palju erinevaid loomi – põder, ilves, karu, rebane, metskits, metssiga, mäger, kährik ja palju pisikiskjaid.

Taotletava karjääri alal tehti geoloogilise uuringu raames proovipuurimisi ning uuringutulemuste põhjal võib oletada, et alal leidub karstilõhesid ja -koopaid. Ühe puuraugu seest kostis kevadeti kõrgelt langeva vee kohinat.

Samuti tekkis 2010 paiku Laanemetsa põllule põhjatu (üle 5 m) auk, kuhu vihmavesi kohinal alla voolas. Hiljem on see põllutööde käigus mullaga täitunud.

7) Kas kuskil sel alal on läbi viidud rituaale, ravitalitusi? Kus? Millised on talitused olnud?

Ei tea.

8) Kas mõnda kohta on peetud pühaks? Millist kohta täpsemalt? Miks? Mida sellest kohast on räägitud? Mis selles kohas tehakse?

Olen kuulnud, et on mainitud Võluaasa ja Tammiku väravat. Täpsemat infot ei oma.

9) Kas sellelt alalt on midagi tähelepanuväärset maa seest leitud? Kus? Mida? Kus leiud asuvad?

Leidude kohta ei tea, aga Laanemetsa omanik teadis rääkida, et Massu ja Laanemetsa vahel või kusagil pisut lõunas, Härgla metsa pool oli olnud allikas, mis Nõukogude ajal kinni aeti.

10) Kas on kõneldud hiie-nimelistest paikadest? Kus paik/paigad asuvad? Mida on kõneldud?

Hiiega seostuks Tammiku värav, enamat ei tea.

11) Kas leidub erilisi ja tähenduslikke kive? Kas kividel on lohke, märke, jälgi? Kus kivi/kivid asuvad? Milline/millised kivi/kivid täpsemalt on?

Lähedal on riikliku kaitse all olev Männiku Suurkivi.

12) Mida kõneldakse, mäletatakse siinsetest teedest, radadest?

Ei ole kuulnud.

13) Mida on kõneldud vanadest paeaukudest? Millistest täpsemalt?

Ei ole kuulnud paeaukudest.

14) Mida on kõneldud krattidest, nõidadest, vanapaganast? Milliste paikade kohta täpsemalt?

Ei ole kuulnud.

15) Kas on kõneldud eksimisest metsas? Milliste paikade kohta täpsemalt?

Ei tea.

16) Mida teatakse, kõneldakse vanadest piiridest ja kiviaedadest piiridel?

Massu ja Sooviku vahelise piiri lõunapoolses otsas peaks olema maas ristiga piirikivi.

17) Kas leidub vanu hooneasemeid? Kus? Millised hooneasemed on?

Ei tea, et Härgla metsas oleks hooneasemeid või hooneid.

18) Mida on räägitud sellest alast ühenduses mõisnikega, mõisaproua, mõisahärraga?

Ei tea.

19) Milliseid ajaloolise või kultuurilise väärtusega kohti, hooneid, rajatisi on teie talu maal või lähedal?

Lähedal on 4 mõisa – Härgla, Purila, Seli ja Pirgu.

**II Vestlus arhiiviandmete alusel**

**Palun kirjutage, mida teate, olete kuulnud järgmistest paikadest:**

\* Tammik

\* Tammiku värav /Tammikuvärava mägi (vana parkmets suurte kividega)

\* Mõisaproua park ja kiikumiskoht metsas

\* Allee / ilus tee tammikus

\* Ööbiku mets – metsasimmanite koht

\* Taimeaed

\* Härjakoppel

\* Lambakoppel

\* Aru kõrts

\* Viina aed

\* Viina saun

\* Tika mets

\* Eksitav koht metsas (metshaldja jäljed)

\* Ristikivi talu (kratilugu)

\* Seli kirikutee

\* Sirgi heinamaa / Sirgi sõeru / Võluaas / Võlu metsa heinamaa / Kullerkupu aas

\* Russalu park

\* Tagametsa töölistemajad

\* Seli aru / Aru mets

\* Uus väli

**III** Lisaks palun hinnata maastikuelementide väärtust skaalal 1-10.

\* Tammiku mets (kogu uuritav metsamassiiv) 10

\* Võluaas (Sirgi heinamaa, Sirgi sõeru, Kullerkupu aas) 10

\* Kiviaiad 8

\* Vanad teed (Seli kirikutee) 7

\* Tammiku värav 7

\* Vana parkmets suurte kividega Tammikuvärava mäel 7

\* Jahimeeste plats 6

\* Vanad põllukivihunnikud (leitud 2022 planeeritava karjääri alalt) 5

**IV Seisukohad planeeritava lubjakivikarjääri suhtes**

1) Kas pooldate lubjakivikarjääri rajamist uuringualale? Miks?

Ei poolda. Ala on praegusel kujul väärtuslikum. Lisaks, pikemas perspektiivis, kui Rail Baltica projekt realiseerub, suubub üks ökoduktidest just sellesse metsa, mis on ühenduskoridoriks kahe Natura 2000 ala vahel. Karjääri rajamisega lõigatakse see koridor läbi, mistõttu võib pöördumatult kannatada nii piirkonna kui nende Natura 2000 kaitsealade liigiline mitmekesisus ja ka liikide elujõulisus.

2) Millist mõju osutaks karjääri rajamine teie elukeskkonnale? Kui tugevaks hindate mõju skaalal 1-10? 10

3) Kuidas mõjutaks karjääri rajamine teie elukvaliteeti? Kui tugevaks hindate mõju skaalal 1-10? 10

4) Kuidas mõjutaks karjääri rajamine teie tegevust piirkonnas? Kui tugevaks hindate mõju skaalal 1-10? 10

5) Kuidas mõjutaks karjääri rajamine ümbruse kultuurmaastikku (mh pärimuspaigad, kultuurimälestised, ajaloolised kohad)? Kui tugevaks hindate mõju skaalal 1-10? 10

6) Kas pooldate uuringualale kohaliku looduskaitseala rajamist? Miks?

Jah, pooldan. Kohaliku looduskatseala rajamisega saaks seada selged piirid, kuidas piirkonna metsa majandatakse, mida tohib ja ei tohi teha, et praegune olukord ei halveneks.